Per Nacions Unides eradicar la pobresa va més enllà dels aspectes econòmics.
Inclou també els drets humans, accedir a un habitatge digne, no passar gana i, sobretot, tenir accés a serveis bàsics com ara l'educació i la salut.
Per tant, es defensa un creixement econòmic inclusiu.
Les fites que es proposa Nacions Unides per assolir aquest objectiu al 2030 són:
- Eradicar la pobresa extrema per a totes les persones al món, mesurada actualment per un ingrés per persona inferior a 1,25 dòlars EUA al dia.
- Reduir com a mínim a la meitat la proporció d'homes, dones, nens i nenes de totes les edats que viuen en situació de pobresa.
- Posar en pràctica sistemes i mesures apropiades de protecció social per a totes les persones.
- Garantir que tots els homes i les dones, en particular les persones pobres i vulnerables, tinguin els mateixos drets als recursos econòmics, així com també accés als serveis bàsics, la propietat i el control de les terres i d'altres béns, l'herència, els recursos naturals, les noves tecnologies apropiades i els serveis financers, incloses les microfinances.
- Fomentar la resiliència de les persones pobres i aquelles que es troben en situacions vulnerables, i reduir la seva exposició i vulnerabilitat als fenòmens extrems relacionats amb el clima i altres crisis i desastres econòmics, socials i ambientals.
La UE està compromesa amb aquest objectiu i, és per això que té diversos fons i instruments que permeten finançar activitats que fomentin un creixement inclusiu.
El Fons Social Europeu (FSE) és el principal instrument financer de la Unió Europea (UE) per crear ocupació i per ajudar les persones a aconseguir una feina millor, com també garantir oportunitats laborals més justes per a tots els seus ciutadans.
El finançament de l'FSE, uns 10.000 milions d'euros l'any, millora les perspectives laborals de milions de persones europees, en especial aquelles que tenen més dificultats per trobar feina.
Així doncs, l'FSE treballa per les persones i el seu benestar social i laboral en els àmbits de: l'ensenyament, la joventut, la formació i l'ocupació, el treball, la mobilitat, els intercanvis, la lluita contra la pobresa i la discriminació i exclusió social.
El Servei d'Ocupació de Catalunya (SOC), adscrit al Departament de Treball, Afers Socials i Famílies, és el responsable de gestionar i executar a Catalunya els recursos del Fons Social Europeu (FSE) que es programen, financen i executen a Catalunya en el marc del Programa Operatiu de Catalunya 2014-2020.
Aquest Programa Operatiu consta dels quatre eixos següents:
Línies estratègiques del Programa Operatiu FSE Catalunya 2014-2020 són:
Ocupació i Innovació Social (EaSi)
El Programa EaSI té per objectiu la promoció d'un elevat nivell d'ocupació de qualitat i sostenible, la garantia d'una protecció social adequada i digna, la lluita contra l'exclusió social i la pobresa, i la millora de les condicions de treball.
Tot seguit destaquem algunes convocatòries de subvenció, de licitació o de premi, en el marc del programa EaSi, que financen actuacions relacionades amb l'ODS 1:
Ajuda a les persones més desafavorides (FEAD)
El Programa d'Ajuda a les persones més desafavorides (FEAD) té per objectiu facilitar els estats membres assistència material per a les persones més necessitades.
Diverses entitats catalanes tenen la consideració d'Organismes Associats de Repartiment (OAR) autoritzades a distribuir i repartir aliments a les persones beneficiàries d'ajuda alimentària i a dur a terme mesures d'acompanyament.
Entitats catalanes participants al programa d'Ajuda a les persones més desafavorides (FEAD)
Asil, Migració i Integració (AMIF)
El fons sobre l'Asil, la Migració i la Integració (AMIF) es va crear per promoure la gestió eficient dels fluxos migratoris i per implementar, enfortir i desenvolupar un enfocament comú de la Unió respecte a l'asil i a la immigració.
Actualment hi ha una convocatòria d'ajuts oberta per a ajudar a assolir l'ODS 1:
Instrument per a la Cooperació al Desenvolupament (DCI)
És un dels mecanismes de la Unió Europea per contribuir a reduir la pobresa en els països en vies de desenvolupament, en el marc de la seva política de cooperació al desenvolupament i de la seva actuació a l'exterior.
El seu àmbit d'actuació abasta fomentar l'economia sostenible, el desenvolupament social i mediambiental, promoure la democràcia, l'estat de dret, la bona governança i el respecte dels drets humans i l'acompliment dels Objectius de Desenvolupament Sostenible (ODS).
L'associació MedCities i l'Àrea Metropolitana de Barcelona (AMB), conjuntament amb l'Ajuntament de Tunis, cooperaran per a realitzar el projecte ASIMA-Tunis, amb l'objectiu de reforçar la governança multinivell a la ciutat mitjançant l'articulació dels actors metropolitans al voltant d'una estratègia de ciutat.
ASIMA-Tunis, amb un pressupost de 2,7 milions, va resultar seleccionat en el marc de la convocatòria per a crear associacions entre ciutats per a promoure el desenvolupament sostenible.
El projecte disposarà d'un ajut de 2.550.546 euros (que correspon a un cofinançament del 95%) gràcies a l'Instrument per a la Cooperació al Desenvolupament (DCI).